Andie MacDowell

Rosalie Anderson "Andie" MacDowell (Gaffney, Hego Carolina, 1958ko apirilaren 21a) AEBetako modelo eta aktorea da.

 Biografia 
Rosalie Anderson MacDowell Gaffneyn jaio zen, Hego Carolinan (AEB) 1958ko apirilaren 21ean. Aita, Marion St. Pierre MacDowell, zerrategi baten jabea zen eta ama, berriz, Pauline Johnston, musika irakaslea izan zen. Bikotea Andiek 6 urte zituenean banandu zen. Ama 1981ean hil zen eta, aurrez, alkoholarekin arazoak izan zituen  http://www.buscabiografias.com/bios/biografia/verDetalle/7138/Andie%20MacDowell.

Winthrop Collegen ikasi zuen 1978ra arte eta, ondoren, New Yorkera joateko erabakia hartu zuen; zerbitzari eta saltzaile lanetan ibili ondoren, Eliterentzak modelo izatea lortu zuen. Ez zen denbora asko pasa arrakasta lortzeko eta L'Oréalentzako hasi zen lanean. Denbora luzez izango zen haren irudi  http://www.alohacriticon.com/elcriticon/article8190.html.

Calvin Kleinentzako egin zituen spot batzuen ondoren, zine industriak begia bota zion eta, 1984an, lehen papera eman zioten Greystoke filmean, Christopher Lamberten ondoan lan egin zuelarik. Hasiera bikaina izan zuen artistak, baina ekoizleek ez zuten bere hegoaldeko hizkera gustuko izan eta Glenn Close kontratatu zuten ingeles aristokrataren papera goitik behera doblatzeko  https://web.archive.org/web/20120505054816/http://e-famosos.com/andie_macdowell/.

Hurrengo urtean, St. Elmo's fire filmean paper txiki bat lortu zuen, baina ez zuen aurrera egingo zuenik ematen.

Lau urte geroago, 1989an, protagonista izan zen Sex, Lies, and Videotape filmean eta, emakume ederra izateaz gain, interpretaziorako gaitasuna erakusteko aukera izan zuen.

Hurrengo urtean, Green Card filma etorri zen eta, aurrekoarekin bezala, Urrezko Globoentzako izendapena jaso zuen. Hala ere, arrakastarik entzutetsuena Hugh Grantekin egin zuen Four Weddings and a Funeral filma izan zen  http://biografias.estamosrodando.com/andie-macdowell/.

1986an, Paul Qualleyrekin ezkondu zen eta bikoteak 1999ra arte iraun zuen. 3 seme-alaba izan zituzten: Rainey Qualley, Sarah Margaret Qualley eta Justin Qualley.

2001ean, Rhett Hartzogekin ezkondu zen eta, 2004an, berezitu egin ziren.

 Filmografia 
 Urtea Izenburua Pertsonaia Oharrak 1984 Greystoke: The Legend of Tarzan, Lord of the Apes Miss Jane Porter 1985 St. Elmo's Fire Dale Biberman 1988 The Secret of the Sahara Anthea Telesaila 1989 Sex, Lies, and Videotape Ann Bishop Mullany  1990 Green Card Brontë  1991 Hudson Hawk Anna Baragli 1991 The Object of Beauty Tina 1991 Women & Men 2: In Love There Are No Rules Emily Telefilma 1992 The Player Herself Cameo 1993 Short Cuts Ann Finnigan  1993 Groundhog Day Rita  1993 Ruby Cairo Elizabeth 'Bessie' Faro 1994 Four Weddings and a Funeral Carrie  1994 Bad Girls Eileen Spenser 1994 Unstrung Heroes Selma Lidz 1996 Michael Dorothy Winters 1996 Multiplicity Laura Kinney 1997 The End of Violence Page 1997 Muppets Tonight Bera Atal 1 1998 Shadrach Trixie 1999 Just the Ticket Linda Palinski  1999 Muppets from Space Shelley Snipes 1999 The Muse Laura Phillips 2000 Harrison's Flowers Sarah Lloyd 2001 Town & Country Eugenie Claybourne  2001 On the Edge Lisa Telefilm 2001 Crush Kate Scales 2001 Dinner With Friends Karen Telefilma 2002 Jo Jo Telefilma 2002 Ginostra Jessie 2003 The Practice Grace Chapman Atal 1 2005 The Last Sign Kathy MacFarlane 2005 Beauty Shop Terri 2005 Riding the Bus with My Sister Rachel Simon Telefilm 2005 Tara Road Marilyn 2006 Barnyard Etta the Hen Ahotsa 2007 Intervention Kelly 2008 Inconceivable Lottie Louise Du Bose 2009 The Six Wives of Henry Lefay Kate 2008 The Prince of Motor City Gertrude Hamilton Telefilma 2009 The 5th Quarter Maryanne Abbate 2010 As Good as Dead Helen Kalahan 2010 Lone Star Alex 2 atal 2010 Daydream Nation Enid Goldberg 2010 At Risk Monique Lamont Telefilma 2010 The Front Monique Lamont Telefilma 2011 Monte Carlo Pamela Bennett-Kelly  2011 Footloose Vi Moore  2012 30 Rock Claire Williams Atala 1 2012 Jane by Design Gray Chandler Murray 18 atal 2013 Cedar Cove Olivia Lockhart 

 Erreferentziak 

 Kanpo loturak 

 L´Oreal

Kategoria:Hego Carolinarrak
Kategoria:Ameriketako Estatu Batuetako modeloak
Kategoria:Eskoziar estatubatuarrak
Kategoria:Ameriketako Estatu Batuetako emakume aktoreak